Mikael Jantunen

Mikaelis Olis Akselis Jantunenas (, g. 2000 m. balandžio 20 d.) – Suomijos krepšininkas, žaidžiantis Eurolygoje besivaržančioje Stambulo „Fenerbahçe“ komandoje. Žaidė koledžo krepšinį Jutos universiteto „Utes“ komandoje.

 Karjera 

 Ostendės „Filou“ (2021–2022 m.) 
Baigęs studijas Jutos universitete, 2021 m. liepos 23 d. prisijungė prie BNXT lygoje besivaržančio Ostendės „Filou“ klubo. 2022 m. buvo išrinktas lygos geriausiu šeštu žaidėju. Komanda tapo Belgijos čempionais, tačiau BNXT pusfinaliuose pralaimėjo Leideno „ZZ Leiden“ ekipai.

 Trevizo „Basket“ (2022–2023 m.) 
Dalyvavo 2022 m. NBA naujokų biržoje, tačiau nebuvo pašauktas. Birželio 14 d. pasirašė dviejų metų sutartį su Trevizo „Basket“ komanda. Pasibaigus 2022–2023 m. sezonui krepšininkas nutraukė sutartį su Trevizo ekipa.

2023 m. birželio 28 d. prisijungė prie „Golden State Warriors“ komandos NBA vasaros lygoje.

 Paryžiaus „Basketball“ (2023–2025 m.) 
Liepos 26 d. pasirašė dviejų metų sutartį su Paryžiaus „Basketball“ komanda. 2024 m. vasarį padėjo komandai laimėti Semaine des As taurę. Balandžio mėnesį 2024 m. Europos taurės finale Paryžiaus klubas įveikė Breso Burgo „JL Basket“ ekipą ir iškovojo vietą 2024–2025 m. Eurolygos sezone.

Spalio 4 d. debiutavo Eurolygoje rungtynėse prieš Belgrado „Crvena Zvezda“ komandą, kuriose pelnė 9 taškus, atkovojo 6 kamuolius.

 Stambulo „Fenerbahçe“ (2025–dabar) 
2025 m. liepos 3 d. pasirašė dviejų metų sutartį su Stambulo „Fenerbahçe“ klubu. Rugsėjo 24 d. debiutavo komandoje Turkijos krepšinio supertaurės finalo varžybose prieš „Beşiktaş“ ekipą. Rungtynėse pelnė 19 taškų, atkovojo 7 kamuolius ir atvedė komandą į 85–83 pergalę.

 Nacionalinė rinktinė 

 Suomijos jaunimo krepšinio rinktinės 
Suomijos jaunimo krepšinio rinktinėms atstovavo 2016 m. Europos jaunimo iki 16 metų ir 2016 m. jaunimo iki 17 metų pasaulio krepšinio čempionatuose. Taip pat rinktinei atstovavo 2018 m. jaunimo iki 18 metų Europos krepšinio čempionate, kuriame vidutiniškai pelnė po 17 taškų, atkovojo po 10 kamuolių ir atliko po 3,6 rezultatyvaus perdavimo per rungtynes.

 Suomijos vyrų krepšinio rinktinė 
2019 m. pasaulio krepšinio čempionato atrankoje debiutavo Suomijos vyrų krepšinio rinktinėje. Vyrų rinktinei atstovavo 2022 m. Europos krepšinio čempionate, kuriame rinktinė iškovojo septintą vietą, bei 2023 m. pasaulio krepšinio čempionate.

Jantunenas buvo vienas iš rinktinės vedlių 2025 m. Europos krepšinio čempionate, kuriame, vidutiniškai pelnydamas po 12,1 taško per rungtynes (antras rezultatyviausias rinktinėje), padėjo komandai iškovoti rekordinę ketvirtą vietą.

 Dalyvavimas čempionatuose 

|}

 Pasiekimai 

 Europos taurės čempionas (2024 m.)
 LNB Pro A čempionas (2025 m.)
 Semaine des As taurės čempionas (2024 m.)
 Turkijos krepšinio supertaurės čempionas (2025 m.)
 Turkijos krepšinio taurės čempionas (2026 m.)
 BNXT lygos Belgijos čempionas (2022 m.)
 BNXT lygos geriausias šeštas žaidėjas (2022 m.)

 Išnašos 

Kategorija:Suomijos krepšininkai